(nar. 3 siyrpnia 1901 we Zuzeli, um. 28 mŏja 1981 we Warszawie) to bōł polski rzimskokatolicki duchowy, arcybiskup warszawski i gnieźniyński, kardinal, prymas Polski (mianowany "Prymasym Tysiōncleciŏ"), ôbrōńca praw czowieka, nŏrodu i Kościoła. Biografijŏ. We 1920 roku poszoł do syminariōm duchowego we Włocławku. Po sztyrech latach sztudiōw dostoł ôn kapelańske świyncynia. Ôd 1925 do 1929 roku kōntynuowoł sztudia na Katolickim Uniwerzytecie Lubelskim, a skōńczōł go ze dŏchtoratym. Po zaczōntku Drugij wojny światowyj krōł sie przed gestapo. Po wojnie wrōciōł do Włocławka, kaj reôrganizowoł syminarium duchowe i wykōnowoł funkcyjõ rechtora. We 1946 roku papiyż Pius XII zrobiōł go dyjecezyjŏlnym biskupym dyjecezyje Lublin. We ônego biskupskim wapynie wpisoł słowa „Soli Deo” (). 12 stycznia 1953 roku we Rzimie bōł mianowany kardinalym. We piyńćdziesiōntych latach, we ôkresie napiynć miyndzy kōmōnistycznym regyrōnkym Polski a Kościołym katolickim, kōmōnisty wiynziyli kardinala Wyszyńskigo bez trzi lata we tych placach: Rywałd (ôd 25 września 1953 do 12 paździyrnika 1953), Klasztorny Stoczek (ôd 12 paździyrnika 1953 do 6 paździyrnika 1954), Prudnik (ôd 6 paździyrnika 1954 do 27 paździyrnika 1955), Kōmańcza (ôd 27 paździyrnika 1955 do 26 paździyrnika 1956). Beatyfikacyjŏ Wyszyńskigo ôdbōła sie 12 września 2021 roku we Warszawie, a dostoł jōm ôd papiyża Franciszka. Ônego spōmniynie je ôbsztalowane na 28 mŏja.